khistorydata/jeongjo-sjw-relations huggingface dataset:
정조 10년
以咸興璿派執事曹司五衛將李德溥等進上單子。傳于沈豐之曰。爾等能念踵美之義。有此獻御之擧。不在物也。所貴者爾等誠意。物種當用於祭需。爾等回還糧資及賞物。依判下領受。爾等當召見。來待。經入侍後。依舊例入哭殯宮。可也。
정조 10년
以京畿監司啓本。罪人金德瑞到配事。傳于沈豐之曰。今番則特爲參酌。與蔣良臣。放送。
정조 10년
沈豐之啓曰。卽伏聞日昨。內官爲本院下隷所侵侮。往復中部官員。至於移送秋曹之境云。院隷與內官。初不相干涉。而有此侵侮之擧者。誠極痛駭。院隷令攸司各別嚴治。而內官恐喝部官。部官之曲循內官。俱萬萬驚駭。當該內官。所當重勘。以懲日後。而本院請推之外。無他可施之罰。何以爲之。敢稟。傳曰。雖是未入仕之中官。逢辱於院隷。則無論渠之先損與否。宜有雪恥之心。來呈內府。以待處分。經訴當部。無異越訴。至於使部隷往復。尤關後弊。若此不已。將至有當面談話之擧。當該部官。爲先刊汰。令該府拿問重勘。該中官。令內侍府。從重勘罪。以嚴內外之分。院隷事。下隷與中官。自有等級。以辱說相加。固極痛駭。況內外至嚴。則以外司下屬。與內官。焉敢接言。可謂兩罪俱發。不可不各別痛繩。該隷令攸司照律嚴治。可也。仍傳曰。因此有不可不提飭者。內寺屬於內府。凡有可訴可告之事。先呈內府入啓。轉聞。以待朝家處分。而今番事。渠則來告該掌。中官謂以不關於內府。不卽提稟。是何異於使之爲之。該中官當嚴處。問于內府。指名捧現告以入。以此傳敎。竝下廟堂。今廟堂分付法司及五部。若無內寺府轉啓文跡之粘錄來呈者。雖大於此之事。切勿聽理。直爲草記諸道。一體。知悉。
정조 10년
李祖承。以義禁府言啓曰。豐德府定配罪人金德瑞。積城定配罪人蔣良臣等竝放送事。承傳。啓下矣。金德瑞蔣良臣等竝放送事。分付該道道臣之意。敢啓。傳曰。知道。
정조 10년
李鼎揆。以義禁府言啓曰。光陽縣監李宅永拿來。忠淸監司金光默啓本戶曹粘目憑閱處之事。傳旨。啓下矣。李宅永。自任所未及上來云。依例發遣府書吏。拿來。何如。傳曰。待待命拿囚。
정조 10년
左副承旨李鼎揆疏曰。伏以。昊天不吊。离日奄晦。宗社之匕鬯靡托。否生之係望無所。冤號悲痛。益切罔極。惟我殿下。以聖人止慈之情。遭天倫無涯之慼。哀痛震悼。何以堪抑。惟願達理自寬。無損榮衛。仰慰殿宮。俯答群情焉。仍伏念臣至愚極陋。不足備百執事之末。乃殿下謂臣以先祖之裔也。不問人器之賢愚。才學之有無。榮寵之拂拭之。自三司而至下大夫之列。秋毫皆殿下賜也。負乘之戒。如臨淵谷。酬報之誠。徒結夢寐。向於銀臺待罪之日。忽叨薇垣特除之命。事在前席倉卒之際。時値臺啓停連之會。逃遁不得。冒當臺次。而臣本逖處嶺外。與世相忘。間入輦穀。罕與人接。於一切世事。不啻若聾瞽。近來臺地。新啓盈掬。而請罪人關係之輕重。負犯之如何。臣實茫然不知。兼以威顔咫尺。神思昏錯。旣不能苦口力爭。終未免容易停啓。殆若頑如木石。不知沐浴之爲何箇義理者然。有臣如此。雖生如死。當其停也。實出於無知妄作。而退聞輿論。徐觀啓草。則許多凶孽。罔非干連劇逆。罪犯至重。王法之所不容。國人之所共誅者也。噫。莫重者臺啓也。莫嚴者懲討也。緣臣一人愚迷昏謬。致使積年爭執之論。忽然壞之於臣乎。天下寧有是也。果然國人共怒。三司迭發。公車日積。聲罪至嚴。撫躬慙痛。無面可顯。臣方自劾之不暇。人言之來。尙誰怨尤。臣以此情踪。寧容暫淹都下。而春宮邸下襄禮隔月。義不敢遽尋鄕路。銜哀忍恥。徊徨旅邸。數月之間。除旨聯翩。不知滓穢之賤。何以得此於聖明之世也。臣且感且惶。益不知措躬之所也。天牌儼臨。不得不隨詣禁扃之外。而情地危蹙。進身無路。玆敢略入文字。仰瀆崇嚴。伏乞天地父母。俯諒臣難冒之義。亟削臣所帶之職。以肅朝綱。以安賤分焉。臣無任屛營祈懇之至。謹昧死以聞。答曰。省疏具悉。爾其勿辭察職。
정조 10년
執義李思祚。司諫宋銓。持平宋民載徐有鍊。獻納李壽咸。副校理金履翼。正言韓商新鄭晩錫。修撰沈晉賢。副修撰姜彝正申馥啓曰。請黜置罪人鄭致達妻。亟令王府。快正典刑。以洩神人之憤。請物故罪人德相。亟施孥籍之典。請還寢黑山島圍籬安置罪人龜柱。羅州牧定配之命。仍令王府。設鞫嚴問。快正王法。答三司曰。不允。
정조 10년
執義李思祚。司諫宋銓。持平宋民載徐有鍊。獻納李壽咸。正言韓商新鄭晩錫啓曰。請養遂獻遂。竝令王府。設鞫嚴問。還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊之凶種之年未滿者。待其稍長。卽施邦刑。俾絶凶徒易種養禍之患。請亟寢煥億絶島之命。仍令王府。加刑得情。快施王章。請正刑罪人福榮。亟令王府。快施孥戮之典。請亟令王府。夏賊之親屬奴傔及連伊夫妻。竝嚴加鞫問。亟寢夏賊子女待年用法之命。大逆不道罪人斗恭親屬應坐之類。一依适雲例擧行。英材斗恒。更令王府。設鞫嚴問。期於得情。夬正典刑。答兩司曰。不允。
정조 10년
執義李思祚啓曰。請大靜縣爲奴罪人金壽賢。依律處斷。請興陽縣爲奴罪人河翼龍。亟令王府。設鞫得情。快正王法。請物故罪人國榮。亟施孥籍之典。請還寢李魯春絶島安置之命。亟令王府。設鞫嚴問。期於得情。請議藥醫官李廷楫李喜仁尹敬行等。亟令王府。設鞫得情。夬正典刑。答府曰。不允。
정조 10년
正言鄭晩錫啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍。亟命王府。設鞫得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。夬正王法。請恒善支屬。亟命散配。時謙兄弟竝役絶島。以嚴隄防。請巨濟府絶島安置罪人朴宗集。更令王府。拿鞫得情。施以當律。請逆賊尙魯。亟施孥戮之典。請物故罪人國榮。亟施孥戮之典。請還發配所罪人宋迪中。亟令王府。拿來嚴鞫。期於得情。請直宿醫官李廷楫李喜仁尹敬行等。亟令王府。設鞫得情。快正典刑。答院曰。不允。
정조 10년
丙午七月十三日辰時。上御瑤華堂。魂宮都監堂郞入侍時。都監堂上尹蓍東。都廳尹㬦。郞廳李晩秀洪義榮。右副承旨朴天衡。事變假注書李貞運。記注官金健修。以次進伏訖。上曰。結裹時解事者。召見乎。蓍東曰。臣未及知矣。上曰。金履亨之子。其名云何。蓍東曰。金守儉也。上命禮葬都監郞廳入侍。李遠培承命進前。上曰。昨日下問事。爾果詳知乎。遠培曰。平床則前排果有之。而不爲高欄矣。上曰。旣有平床。則滿頂骨何不造耶。遠培曰。高床上設靈座。四面床上。設祭床云矣。上曰。其言亦未暢矣。魂宮半月平床。墓所設欑宮所用之路祭所。則以禮葬都監所造者。用之無妨矣。晩秀曰。平床體小。方交椅體大。難以合用矣。上曰。禮葬都監平床。比之高欄床。大小。何如。遠培曰。不過常平床矣。上曰。方交椅置環。以索繫足。勿使動搖。可也。上曰。碑役盡爲之乎。遠培曰。神道碑今始付字。表石則釘刻盡爲之。而未及刀擦耳。上曰。近來刻法。不爲深刻。專事悅目。易爲漫漶。今番則必如古刻法。深刻。好矣。遠培曰。當如下敎耳。上曰。一本已刻之乎。細劃善爲刀擦。然後可以精刻。限晦日爲之。可也。上命退。諸臣以次退出。
정조 10년
丙午七月十三日辰時。上御重熙堂。軍士房承旨入侍時。左副承旨李祖承。記事官金孝建李崑秀尹行任。以次進伏訖。上命書傳敎曰。昨日李尙蕃除職傳敎。誤認矣。今聞是堂下云。以堂下窠擬入事。分付兵曹。又命書傳敎曰。寧陵沙汰有頉處。雖令承宣奉審。係是曲墻近處。夙宵以此憧憧。不敢弛心。何待承宣復命。修改當待秋晴時。其前潦雨。安知無加頹之患。卽令畿伯。往復相議于補土堂上。仍自巡營。嚴飭本邑牧使。使之進去。奉審沙汰處。付以空石。俾無更頹之弊事。分付京畿監司處。上曰。北道璿派執事上京人。使之入侍。賤臣承命出。與璿派執事李德傅等四人。以次進伏。上各詢其名訖。特賜回糧及磻椒等物。有次。仍命退。諸臣以次退出。
정조 10년
丙午七月十三日酉時。上御重熙堂。坐直承旨入侍時。右承旨李祖承。記事官金孝建。記注官承膺祚。記事官尹行任。以次進伏訖。上命書榻敎曰。進御香薷養胃湯。自今日停止。又命書榻敎曰。王大妃殿進御加味六君子湯前方中。減半夏五分。加厚朴五分。燈心一團。自今日一貼式煎入。又命書榻敎曰。進御淸暑六和湯。依前方一貼煎入。命退。承史以次退出。
정조 10년
行都承旨沈豐之坐。左承旨權坐。右承旨李祖承坐。左副承旨李鼎揆坐直。右副承旨李泰永坐直。同副承旨朴天衡別入直。注書金孝建仕一員未差。假注書朴蓍壽仕直。事變假注書尹光顔別入直。
정조 10년
李鼎揆。以都摠府言啓曰。今日入直內三廳武兼禁軍及軍兵等。中日習射。請出標信。傳曰。後日次爲之。
정조 10년
沈豐之啓曰。新除授承旨李泰永。方在罷散中。何以爲之。敢稟。傳曰。敍用。
정조 10년
李鼎揆啓曰。禁衛營御營廳將官來言。今日本營軍兵。日次私習云矣。敢啓。傳曰。知道。
정조 10년
傳于李泰永曰。右承旨入侍。
정조 10년
傳于李祖承曰。都承旨與魂宮都監郞廳入侍。
정조 10년
傳于沈豐之曰。朔望久未親奠。明當親行。而日熱如此。只二品以上參班事。分付。
정조 10년
傳于朴天衡曰。魂宮都監堂郞入侍。
정조 10년
以吏曹參議李時秀牌不進罷職傳旨。傳于沈豐之曰。只推。
정조 10년
傳于朴天衡曰。日熱如此。明日親奠時刻。寅初爲之。開門差早。
정조 10년
以訓鍊都監番單子。傳于朴天衡曰。把摠中時帶轝士從事官者改差。與局別將窠。今日差代。
정조 10년
以宣傳官李周鳳狀啓全羅監司密符傳授遲滯事。傳于朴天衡曰。密符傳授。何等莫重。而敦諭書尙不下去云。近來院吏所爲皆如此。計其伊後日字。似已齎傳。而後弊所在。不可以下吏歇看。不飭之承宣。從重推考。該吏待其上來。令該曹各別科治。
정조 10년
以全羅監司敦諭書密符祗受狀啓。傳于李泰永曰。宣傳官狀啓。已以院吏未及來到狀啓。故俄有科治之命。今此狀辭。以同時下來樣爲言。此亦新叨後。猶不忘舊習而然乎。否則追後下去之院吏。果在於同時乎。如在同時。則宣傳官狀啓。豈有封發之理。院吏無罪則科治。欲爲分楝。使之據實狀聞。若又彌縫爲事。則待宣傳官上來。嚴加査問。卿其一體知悉。毋敢欺隱事。回諭。
정조 10년
以宣傳官狀啓密符傳授事。傳于李鼎揆曰。愼時之刀。豈以與監營狀啓。不敢相左而然乎。旣非宣傳官親書。卿宜無不知之理。一體據實狀聞事。亦爲下諭於全羅監司。
정조 10년
以全羅監司狀啓。舊還蕩減事。傳于李泰永曰。以卿除是任。非欲恕過而擢用。蓋出於惜才。非於朝令之下。必須隨事恪勤。庶或爲一分塵刹之報。況此蠲減之擧。係是民國大政。一有不實。烏在其悲疚中提飭之本意。卿之奉職勤慢。先自此事審探。來頭繡衣按廉。亦當先從本道始。卿以此知悉。毋負朝家惡卿惜卿之意事。回諭于新伯處。
정조 10년
以尹行履囚單子。傳于李泰永曰。日熱如此。時囚保放。
정조 10년
黃海監司狀啓。薦新新蓮實。節序差晩。限內不得封進。惶恐待罪事。傳于朴天衡曰。勿待罪事。回諭。
정조 10년
李祖承。以墓所都監言啓曰。魂遊石畢磨正。碑閣定礎後。立柱上樑。水剌間守僕房蓋瓦之意。敢啓。傳曰。知道。日熱如此。卿等果皆無事董役乎。員役及匠募等。亦皆分饋馬品乎。雖一人。無或有中暑之事。以副予意事。卿等知悉。今下丸劑。堂郞祗受。員役輩處。亦爲分給。匠募則馬品優數煎置分給。內下胡椒。如已盡用。宣傳官處附奏事。亦爲知悉。
정조 10년
李祖承。以禮曹言啓曰。卽接愍懷墓守衛官所報。則今番潦水。本墓墓上曲墻西邊一間許崩頹。白虎內邊一處四十步許。亦爲沙汰云。墓上曲墻。有此崩頹之患。不可無慰安之擧。慰安祭。不卜日今十六日設行。依前例本曹堂上郞廳進去奉審後稟處。何如。傳曰。値今農時。堂上一員進去奉審。可也。
정조 10년
朴天衡。以戶曹言啓曰。卽接廣興倉所報。則依傳敎。六月七月兩朔祿俸。更爲輸送于判府事徐命善家。則以爲。太倉常廩。有非累臣所敢冒受者。虛辱恩旨。冞增罪戾。伏地惶懍。只自罔惜云。祿俸不爲領受。何以爲之。敢啓。傳曰。令倉官更爲輸送。
정조 10년
李泰永。以義禁府言啓曰。日熱如此。時囚保放事。命下矣。時囚罪人權就一鄭來成尹行履等。竝保放之意。敢啓。傳曰。知道。
정조 10년
李泰永。以義禁府言啓曰。忠淸監司金光默狀啓據戶曹粘目內。泰安前郡守尹行履。藍浦前縣監洪尙德等拿問處之事。傳旨。啓下矣。尹行履今方待命。卽爲拿囚。而洪尙德自任所未及上來云。依例發遣府羅將。拿來。何如。傳曰。待待命拿囚。
정조 10년
執義李思祚。司諫宋銓。持平宋民載徐有鍊。獻納李壽咸。正言韓商新鄭晩錫啓曰。請養遂獻遂。竝令王府。設鞫嚴問。還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請亟寢煥億島配之命。仍令王府。加刑得情。快施王章。請正刑罪人福榮。亟令王府。快施孥戮之典。請亟令王府。夏賊之親屬奴傔及連伊夫妻。竝嚴加鞫問。亟寢夏賊子女待年用法之命。大逆不道罪人斗恭親屬應坐之類。一依适雲例擧行。英材斗恒。更令王府。設鞫嚴問。期於得情。快正典刑。答兩司曰。不允。
정조 10년
持平徐有鍊啓曰。請大靜縣爲奴罪人金壽賢。依律處斷。請興陽縣爲奴罪人河翼龍。亟令王府。設鞫得情。快正王法。請物故罪人國榮。亟施孥籍之典。請還寢李魯春絶島安置之命。亟令王府。設鞫嚴問。期於得情。請議藥醫官李廷楫李喜仁尹敬行等。亟令王府。設鞫得情。快正典刑。答府曰。不允。
정조 10년
獻納李壽咸啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍。亟命王府。設鞫得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請恒善支屬。亟命赦配。時謙兄弟竝投絶島。以嚴隄防。請巨濟府絶島安置罪人朴宗集。亟令王府。拿鞫得情。施以當律。請逆賊尙魯。亟施孥籍之典。請勿故罪人國榮。亟施孥籍之典。請還發配所罪人宋迪中。亟令王府。拿來嚴鞫。期於得情。請直宿醫官李廷楫李喜仁尹敬行等。亟令王府。設鞫得情。快正典刑。答院曰。不允。
정조 10년
丙午七月十四日卯時。上御瑤華堂。都監堂郞入侍時。魂宮都監堂上李性源徐有隣尹蓍東。都廳尹㬦。郞廳洪義榮李晩秀具膺。同副承旨朴天衡。事變假注書尹光顔。記注官金健修。以次進伏訖。上曰。假別監輩果皆來待云耶。有隣曰。似已齊到矣。上曰。各色燭籠一雙式。使之待令。雖至稍晩。必使今日內取才。各項差備都監堂郞。分掌排立。好矣。命書傳敎曰。承旨前望單子入之。上曰。以權出牌。可也。有隣曰。禮葬都監。見無郞廳。擧行等節。誠可悶矣。上曰。李遠培之代。尙未差出乎。有隣曰。然矣。上曰。墓所都監。當於安墓祭後撤罷乎。蓍東曰。似然矣。蓍東曰。發靷時陪從群官。闕門外序立。神帛輦及大轝至。鞠躬祗迎。以次乘馬陪衛。載于補編。而宣仁門外御路狹窄。群官來會。人馬雜遝。班次難以整齊。人物或慮致傷。陪從群官與都監堂郞差備官竝步從。至板廛屛門。始許乘門。則似無狹隘紛亂之弊。戊申已例。又有可據。今番亦依此擧行事。預爲分付。何如。上曰。依爲之。出擧條蓍東曰。再虞祭禮畢後。魂宮後苑神帛埋安事。前已稟定。儀節則當依補編。令大祝擧行矣。前一日。魂宮都監堂郞及禮曹堂郞。預相潔地定標。而埋安時亦爲眼同陪進。恐合事宜。惶恐敢達。上曰。依爲之。出擧條蓍東曰。誌石正件外。副件則以六片石爲函。納于魂遊石下。似好矣。上曰。副件則瘞于墓前。而其中坼破者及字樣漫漶者。則自都監從便破毁無妨矣。上曰。誌石。是墓道物件中緊重者矣。有隣曰。慶恩府院君家。最重誌石。墓前所用。不止一件。以屢本遍爲瘞置云矣。上曰。國舅甚賢且好古。於追遠奉先之節。尤爲勤篤。可爲士夫家矜式矣。上曰。假別監輩今一付之都監各差備。爲先招致另飭。俾無亂次之患。牌將則以壯勇衛次知。別監則以掖庭署次知。指揮。可也。上曰。竝入春塘臺待令。可也。上仍詣靑陽門內。命都監堂郞及別軍職具純王漢楨。點考各差備假別監等。右承旨李祖承。記事官金孝建李崑秀尹行任。記注官承膺祚。竝隨詣。上曰。假別監輩。頗整齊矣。此所謂烏合之卒。未保其能入彀率矣。今誠所料之外矣。有隣曰。渠輩誠大段惕念矣。上曰。戶判入侍。賤臣承命出。與戶曹判書趙時俊偕入進前。上曰。昨日重臣疏。誠駭然矣。於卿毫無引嫌之事矣。時俊曰。緣臣不肖。屢致人言。都是小臣之罪矣。上曰。頃日事。卿之所奏。謂之巽軟則可矣。豈有所失乎。雖有人言。只係卿之有罪無罪如何耳。旣無所失。則何必過爲自引乎。時俊曰。聖敎及此。臣誠惶恐矣。上曰。日熱如此。假別監等已點考者。先爲出送。而具純。以傳敎言送。使之着念。毋或有亂次之患。各差備中牌將一人。則使之留待於都監廳堂郞面飭。此下紙牌。使都監塡名踏印。出給牌將。使之分給假別監輩。俾各佩帶。以代勿禁帖。可也。渠輩以掖隷名色之故。易有違越節次。不入彀率之患。故今番悉付都監句管。或有違令失次者。使都監直爲治罪。須各惕念之意。分付。可也。命還內。諸臣以次退出。
정조 10년
丙午七月十四日未時。上御重熙堂。都承旨與都監郞廳入侍時。行都承旨沈豐之。記事官金孝建金珍恪。記注官承膺祚。魂宮都監郞廳李晩秀。以次進伏訖。上曰。各差備假別監標紙。皆已書給否。晩秀曰。已盡分給矣。上曰。假別監輩聚集閑散之類。便是烏合之卒。難必其入於彀率。俄者私習。頗爲整齊。有非所料。三度習儀。亦多爲弊。此後只一次習儀。好矣。仍命書傳敎曰。假別監等頭巾。淨手次。自禮葬都監量宜上下。今日差定假別監。領率牌將等。繩鞋次亦爲量宜上下事。分付。命退。諸臣以次退出。
정조 10년
行都承旨沈豐之坐。左承旨權坐直。右承旨李祖承坐。左副承旨李鼎揆坐。右副承旨李泰永坐直。同副承旨朴天衡別入直。注書金孝建仕一員未差。假注書朴蓍壽仕直。事變假注書尹光顔別入直。
정조 10년
親臨望奠罷後。大殿。王大妃殿惠慶宮中宮殿。奎章閣政院玉堂藥房口傳問安。答曰。知道。
정조 10년
李泰永啓曰。備邊司郞廳來言。今日賓廳日次。而親行望奠相値。不得來會云矣。敢啓。傳曰。望奠後來會。
정조 10년
傳于李泰永曰。大臣備局堂上引見。
정조 10년
有政。吏批。判書兪彦鎬進。參判趙時偉牌不進。參議李時秀進。都承旨沈豐之進。以尹蓍東爲活人提調。李宗烈爲典籍。吳載純爲刑曹判書。
정조 10년
兵批。判書鄭昌聖病。參判李在學在外未肅拜。參議柳誼入直進。參知尹行元病。右副承旨李泰永進。副司直趙世選朴錫喆。訓鍊主簿張貴彬單付。
정조 10년
傳于權曰。都承旨與奉審承旨入侍。
정조 10년
知春秋前望單子入之。徐浩修閔鍾顯落點。
정조 10년
以北兵使狀啓。習操令廟堂稟旨事。傳于李泰永曰。旣命停操。此狀啓置之事。分付。
정조 10년
以禁府柳甲基囚單子。傳于李鼎揆曰。保放。待開坐時。還囚捧供。
정조 10년
李泰永。以弘文館言啓曰。副修撰姜彝正連呈辭單。不爲行公。與新除授校理申耆孟至大。一體牌招察任。何如。傳曰。允。
정조 10년
李泰永啓曰。今日擧條中。禁軍數爻磨鍊事及高嶺僉使望筒事批旨。有措辭下敎。而不能審愼。致有此落漏誤書之擧。事極駭然。原擧條。今方更爲修整以入矣。當該注書。所當重勘。而本院請推之外。無他可施之罰。何以爲之。敢稟。傳曰。當該注書爲先從重推考。承旨亦爲推考。兵判亦難免不審之失。一體推考。
정조 10년
李泰永。以墓所都監言啓曰。曲墻畢築後蓋瓦。碑閣亦爲蓋瓦。神道碑閣材木。今方擘鍊之意。敢啓。傳曰。知道。
정조 10년
沈豐之。以長生殿言啓曰。外梓室着漆。今月十二日。已準三十度。臣等今日來詣奉審。則漆色光潤。小無所欠。以待堅乾。二十六日卯時。結裹奉安於正殿前楹內。二十九日卯時習儀。閏七月初二日卯時。陪進墓所之意。敢啓。傳曰。知道。
정조 10년
李泰永。以備邊司言啓曰。統制使金永綬。在任卒逝矣。返柩時。擔軍依法典題給事。分付所經右道。何如。傳曰。允。
정조 10년
執義李思祚。持平徐有鍊。獻納李壽咸。副校理趙弘鎭金履翼。正言韓商新鄭晩錫。副修撰姜彝正申馥啓曰。請黜置罪人鄭致達妻。亟令王府。快正典刑。以洩神人之憤。請物故罪人德相。亟施孥籍之典。請還寢黑山島圍籬安置罪人龜柱。羅州牧定配之命。仍令王府。設鞫嚴問。快正王法。答三司曰。不允。
정조 10년
執義李思祚。持平徐有鍊。獻納李壽咸。正言韓商新鄭晩錫啓曰。請養遂獻遂。竝令王府。設鞫嚴問。還寢會遂絶島定配之命。仍令王府。設鞫得情。請還寢李觀源定配之命。仍令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種年未滿者。待其稍長。卽施邦刑。俾絶凶逆易種養禍之患。請亟寢煥億島配之命。仍令王府。加刑得情。快施王章。請正刑罪人福榮。亟令王府。快施孥戮之典。請亟令王府。夏賊之親屬奴傔及連伊夫妻。竝嚴加鞫問。亟寢夏賊子女待年用法之命。大逆不道罪人斗恭親屬應坐之類。一依适雲例擧行。英材斗恒。更令王府。設鞫嚴問。期於得情。快正典刑。答兩司曰。不允。
정조 10년
持平徐有鍊啓曰。請大靜縣爲奴罪人金壽賢。依法處斷。請興陽縣爲奴罪人河翼龍。亟令王府。設鞫得情。快正王法。請物故罪人國榮。亟施孥籍之典。請還寢李魯春絶島安置之命。亟令王府。設鞫嚴問。期於得情。請議藥醫官李廷楫李喜仁尹敬行等。亟令王府。設鞫得情。快正典刑。答府曰。不允。
정조 10년
正言韓商新啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍。亟令王府。設鞫得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請恒善支屬亟命散配。時謙兄弟竝投絶島。以嚴隄防。請巨濟府絶島安置罪人朴宗集。亟令王府。拿鞫得情。施以當律。請逆賊尙魯。亟施孥籍之典。請物故罪人國榮。亟施孥籍之典。請還發配所罪人宋迪中。亟令王府。拿來嚴鞫。期於得情。請直宿醫官李廷楫李喜仁尹敬行等。亟令王府。設鞫得情。快正典刑。答院曰。不允。
정조 10년
刑曹判書吳載純疏曰。伏以。皇天不吊。王世子邸下。奄忽薨逝於千萬夢想之外。岐嶷之德容永閟。主鬯之丕托靡係。玄隧已卜。啓欑有期。中外臣庶。莫不奔走號泣。而況臣曾忝賓僚之末。倍切愛戴之誠者哉。哀隕痛冤。愈久彌深。寧欲無生。伏惟我殿下。以止慈之情。遭無涯之慼。悲痛悼念。不瑕有損。伏乞仰念殿宮怡慼之憂。俯循生靈顒祝之情。寬抑聖懷。保嗇玉體。是臣夙宵區區之至望也。伏念。臣於春間。待罪都憲。進參鞫坐。奉職無狀。自陷大戾。堂疏臺參。迭發交斥。而最後儒臣之疏。又論臣聯箚時事。聲罪之辭意旣嚴。勘斷之律名尤重。臣誠慙惶恧蹙。靡所自容。噫嘻。痛矣。向來凶逆之變。尙忍言哉。眞贓畢露而情實未覈。端緖已得而根柢未究。臣於其時。目覩凶書之陰慘妖惡。諸賊之獰頑抵賴。不覺心痛而膽掉也。不意分等酌處之命。遽下設鞫方張之際。而上不能積誠繳還。不能據理爭執。致使亘古所無之逆。竟歸未能窮覈之科。鞫體顚倒。輿憤益激者。實由臣溺職之辜耳。臣與諫長。議陳聯箚。將論按獄之失。兼附自劾之意。而方當獄事之垂撤。慮或周旋之未及。乃於金吾之中。構成箚本。以致大僚之參見矣。罔念箚體之嚴重。自速處事之乖謬。其爲貽笑臺閣。壞損國綱。無復餘地。至於就質勘律輕重。言雖爽實。臣不欲多辨。而此莫非臣昏憒顚錯之致。論其罪狀。嶺海鈇鉞。猶屬薄勘。而聖度天大。曲賜涵貸。罰止譴削。恩敍旋降。臣縮伏私次。仰感洪私。俯頌愆尤。欲爲沒齒自靖之計。豈有抗顔就列之念。而向者候班。不敢言私。竭蹶趨造。繼而遭罔極之變。竊恐終事有限。差過斯時。自效無地。凡係我邸下喪禮。隨諸臣後。冒昧入參。雖至慟小洩。微誠粗伸。而壞了一己之廉防。自陷無忌之重科。罪上添罪。兢恧彌切。意外秋部除旨。忽下此際。惶感悸慄。不知所以措躬也。噫。臣之前後負犯。如彼狼藉。司直之論。亦旣重發。臣何敢以薄譴之已勘。時日之稍久。不思自引之義。掦掦彯纓。殆若無故之人哉。若其職任之重。實非如臣昏鈍所可堪承。而有不敢暇論也。玆於天牌之下。無路膺命。隨詣自列。仰瀆崇嚴。代乞天地父母。諒臣情之憫蹙。察臣言之非飾。亟削臣職。更加重勘。以謝公議。以嚴邦憲。仍治臣逋慢瀆擾之罪。以警具僚。千萬幸甚。答曰。省疏具悉。卿其勿辭行公。
정조 10년
禮曹參判李度默疏曰。伏以。皇天不吊。王世子邸下。奄棄銅闈。玄隧已卜。徽諡載宣。臣民痛冤之情。愈往愈切。伏惟我聖上以止慈之念。遭無涯之慼。隨事理遣。縱軫寬抑之道。當暑悲疚。易致傷損之節。區區下懷。竊不勝憂慮之至。臣於昨日。伏奉春官貳佐之命。恩除之下。固當竭蹶趨謝。而第臣與本曹判書尹蓍東。有親査應避之嫌。揆以法例。自在當遞。玆敢猥陳短章。冒瀆崇聽。伏乞聖慈。俯垂諒察。亟許遞改。俾公格重而私分安焉。答曰。省疏具悉。疏辭下該曹稟處。
정조 10년
吏曹啓目粘連。觀此禮曹參判李度默上疏。則以爲。臣與本曹判書尹蓍東。有親査應避之嫌。揆以法例。自在當遞。亟命遞改。亦爲白臥乎所。相避之法。在下當遞。似當許遞是白乎矣。宰臣所帶之任遞仍當否。臣曹自下不敢擅便。上裁。何如。判付啓。依所啓施行爲良如敎。
정조 10년
丙午七月十五日寅時。上御瑤華堂。親臨望奠入侍時。行都承旨沈豐之。左承旨權。右承旨李祖承。左副承旨李鼎揆。右副承旨李泰永。同副承旨朴天衡。記事官金孝建。假注書朴蓍壽。事變假注書尹光顔。記注官金健修承膺祚。原任提學徐浩修。原任直閣徐鼎修徐龍輔鄭東浚。直閣鄭大容。待敎李崑秀。檢校待敎尹行任。宗戚執事黃仁點金峙默趙觀鎭趙應鎭洪後榮洪最榮。以次進伏訖。上曰。魂宮都監堂上入侍。賤臣承命出。與都監堂上李性源偕入進伏。上曰。紅箭門修改。從近爲之。好矣。性源曰。昨聞禮判言。已令日官擇日云矣。上曰。此則別無涓吉之事。雖今日爲之。好矣。性源曰。然則招致日官。今日若無拘忌。則當爲始役矣。上曰。禮葬都監堂上入侍。健修承命出。與禮葬都監堂上李在簡偕入進伏。上曰。轝士軍習儀時。卿等進往參班。可也。上命書次對頉稟啓辭批旨曰。次對。望奠後來會。仍敎曰。大臣及備堂過奠後。卽爲進去賓廳事。分付。賤臣承命出傳。上謂在簡曰。昨有下敎於戶判者。卿等依此擧行。而無使轝士軍紛雜。可也。在簡曰。戶判昨夕未及逢着。而當依下敎爲之矣。上曰。假別監則皆整齊。轝士軍亦必依此。無或雜亂也。在簡曰。本都監郞廳。方有二員未差之闕。而三房郞廳洪景厚。且有實病。不得察任。都監事可悶矣。上曰。改差。可也。出擧條上命退。性源在簡出就班次。上命仁點等入。陳設時至。上命閣臣竝入參。通禮啓請行禮。上具衰服就位哭。諸臣皆哭。上三上香。執盞奠盞哭如儀訖。上命朝廷問安置之。仍還內。諸臣以次退出。
정조 10년
丙午七月十五日辰時。上御重熙堂。右承旨入侍時。右承旨李祖承。假注書朴蓍壽。記注官承膺祚。記事官尹行任。稟事閣臣徐有防鄭東浚。以次進伏訖。上曰。春秋館堂上誰某誰某乎。知入。賤臣承命出。以知春秋李𡊠尹蓍東。同春秋趙時偉還奏。上命書傳敎曰。知春秋李𡊠尹蓍東許遞。前望單子入之。仍敎曰。以徐浩修閔鍾顯頒布。新除授春秋館堂上牌招。仍命退。諸臣以次退出。
정조 10년
丙午七月十五日巳時。上御重熙堂。都承旨與奉審承旨入侍時。行都承旨沈豐之。記事官金孝建金珍恪。記注官承膺祚。前承旨李亨元。偕入進伏訖。亨元曰。臣承命往寧陵。奉審沙汰處。雖無時急修補之處。汰落三處。俱不可不待晴補土。故依下敎圖形以來。上命入圖形。親覽訖。上曰。汰落處。於陵上相見乎。亨元曰。沙汰處在白虎肩甲之內穴。故不爲相見矣。上曰。役處比昨年英陵補土處。何如云耶。亨元曰。比昨年役處。爲三分之一云矣。命書傳敎曰。今聞奉審承旨言。寧陵曲墻近地沙汰處。不至甚小。而工役則似不至張大云。英陵補土之役。春間纔已畢役。其時監董堂上中一員句管。仍又相議本道本牧。待秋晴後卜日修改。財力亦令參酌磨鍊。以爲預備之地。命退。諸臣以次退出。
정조 10년
行都承旨沈豐之別入直。左承旨權坐。右承旨李祖承坐直。左副承旨李鼎揆坐直。右副承旨李泰永坐。同副承旨朴天衡坐。注書金孝建仕一員未差。假注書朴蓍壽仕直。事變假注書尹光顔別入直。
정조 10년
李祖承啓曰。咸興判官韓用和。旣呈肅單。不爲入來。事甚未安。推考警責。原單子勿施。可也。傳曰。允。
정조 10년
李泰永啓曰。合辭方張之時。兩司無詣臺之員。事甚未安。除在外引避外。呈告人員。竝卽牌招。何如。傳曰。允。
정조 10년
李泰永啓曰。大司憲尹師國引避。掌令李師曾高益擎在外。執義李思祚。持平宋民載徐有鍊牌不進。監察茶時之意。敢啓。傳曰。知道。在外人許遞。
정조 10년
李泰永啓曰。禁衛營御營廳將官來言。今日本營軍兵。日次私習云矣。敢啓。傳曰。知道。
정조 10년
傳于李泰永曰。魂宮都監堂郞入侍。
정조 10년
以禮曹參議朴天行。愍懷墓有頉處奉審書啓。傳于李祖承曰。寧陵補土時。一體擧行。實爲便當。補土堂上。明日入侍。稟處事。分付。
정조 10년
備忘記。昌城府使李壽弘。三陟營將趙光鉉下直。各長弓一張長箭一部片箭一部筒兒一介賜給。
정조 10년
傳于李泰永曰。昌城府使留待。
정조 10년
傳于李鼎揆曰。右承旨入侍。
정조 10년
沈豐之啓曰。未下直守令。皆令當日辭朝事。命下矣。延豊縣監趙鼎玉。兩司俱未署經。今日政。新除授臺諫。竝待下批牌招。以爲署經之地。何如。傳曰。允。
정조 10년
李祖承啓曰。卽者副校理趙弘鎭。以其親病。陳疏經出。原疏纔已捧入矣。所當直捧禁推傳旨。而此與無端經出有異。推考警責。何如。傳曰。允。
정조 10년
李祖承。以弘文館言啓曰。本館上番闕直。事甚未安。副校理金履翼。卽爲牌招入直。何如。傳曰。允。
정조 10년
以副校理金履翼。副修撰姜彝正牌不進罷職傳旨。傳于李鼎揆曰。只推。
정조 10년
以校理申耆孟至大。副修撰姜彝正等牌不進罷職傳旨。傳于李祖承曰。竝許遞。姜彝正只推。
정조 10년
有政。吏批。判書兪彦鎬式暇。參判趙時偉牌不進。參議李時秀進。行都承旨沈豐之進。啓曰。判書兪彦鎬式暇。參判趙時偉牌不進。小臣獨政未安。何以爲之。敢稟。傳曰。只出緊任。以兪彦脩爲執義。李身晦爲司諫。張至冕任長源爲持平。柳協基爲獻納。朴奎淳尹光普爲正言。李𡊠爲刑曹判書。
정조 10년
兵批。判書鄭昌聖病。參判李在學在外。參議柳誼入直進。參知尹行元病。右副承旨李泰永進。副司直吳載純單付。
정조 10년
以持平張至冕。正言尹光普牌不進罷職傳旨。傳于李祖承曰。只推。
정조 10년
以兵曹入直省記。傳于李鼎揆曰。玉堂番次。無端空曠。事甚未安。在外及衆所共知情勢人。竝許遞。其外牌招。推移入直。未差之代。明日政差出。
정조 10년
傳于李泰永曰。坐直與下直守令。入侍。
정조 10년
李祖承啓曰。未下直守令。皆令當日辭朝事。命下矣。延豊縣監趙鼎玉。憲府則旣已署經。而諫院則大司諫吳大益引避。司諫李身晦。正言朴奎淳俱在外。正言尹光普牌不進。只有獻納柳協基一人。不得擧行云。何以爲之。敢稟。傳曰。引避及在外諸臺竝許遞。政官待明朝。牌招開政。
정조 10년
李鼎揆啓曰。前掌令李師曾上疏到院矣。旣已遞職。所當還下送。而係是言事。何以爲之。敢稟。傳曰。入之。
정조 10년
李泰永啓曰。卽者。義禁府都事來言。領敦寧府事洪樂性。今方待命於金吾門外云。係是大臣去就。敢啓。傳曰。知道。
정조 10년
李鼎揆。以禮葬都監言啓曰。表石今已畢刻。前後面各一本印出以入之意。敢啓。傳曰。知道。內閣二件外。奎章閣一件。五處史庫各一件藏置。以印本竝送于內閣。自內閣粧䌙分藏事。令內閣及戶曹知悉。
정조 10년
李泰永。以義禁府言啓曰。保放罪人權就一鄭來成尹行履柳甲基等。還囚捧供之意。敢啓。傳曰。知道。
정조 10년
沈豐之。以禮葬都監言啓曰。本都監郞廳李遠培外任。代尙衣院僉正李命杰差下。洪景厚改差。代軍資監主簿鄭東敎差下。使之察任。何如。傳曰。允。鄭存玉分揀。仍察三房。可也。
정조 10년
李泰永。以兵曹言啓曰。傳曰。慶熙宮泰寧殿。旣定魂宮處所。興化門開閉。守門將。當主管爲之。興元門。係是宮人出入之門。亦當開閉。此亦守門將當主管。守門將旣監門。則衛將不敢放鑰。竝與本窠。自在應罷中。兵曹分摠府間。何司當句管守門將。而闕門放鑰。則分政院春坊間。何司亦爲句管乎。軍兵入直事。宮墻行巡事。向有考奏之命。尙無皁白。竝令兵曹。詳考前例。今日內草記稟處事。分付事。命下矣。取考前例。則二去庚申年。魂殿奉安慶熙宮時。發靷後。分兵曹分摠府禁軍軍兵等。竝除標信撤罷。又考二去戊戌前例。則移御慶熙宮後。昌慶宮魂宮奉安時。昌德昌慶兩宮守直衛將。以慶熙宮衛將三員及加出衛將一員。分入各所。與守直內官。眼同守直而已。其外元無分兵曹分摠府守門將差出之事。至於政院春坊本曹。無可考文蹟。故吏曹謄錄取來相考。則亦無分司差出之事矣。今此魂宮奉安。事體自別。只令衛將中官專掌門鑰之開閉。實有疎虞之慮。昔雖未遑。今可定行。分兵曹摠府中一司。分政院春坊中一司。別爲差出守門將二員。亦爲分定句管開閉。似合便宜。而旣不得明白考據之例。不敢輕議。軍兵入直宮墻行巡等事。戊戌撤罷文蹟外。他無可據之端。軍兵入直。有難指的仰對。而宮墻行巡。有不容全然闕閣。分付三軍門。量宜擧行。別無所妨。此亦無例可據。不敢擅便。伏惟上裁。何如。傳曰。大抵分司之稱。蓋爲小朝設也。近來通稱。循襲而然。二去庚申戊戌前例。係是內殿魂殿。分司之不設。事理當然。觀於徽寧殿近例。不難知也。至於今番可據之例。當用乙酉戊申壬午等年例。而乙酉戊申皆非移御之時。元無可據。壬午年則分司設置。明在兩銓謄錄。若以予在此闕爲然云爾。則亦有不然者。予詣慶熙宮。各殿俱詣慶熙宮時。亦無權罷之文蹟。分司之仍設。推此可知。今當遵此定行。慶熙宮分兵曹摠府入廟間。依例權設。堂郞臨時擬望。且以守門將言之。壬癸甲三年。分明有別定守門將之事。內在受點謄錄有之。今亦依此。慶熙宮守門將與時御所一體受點。只興化興元門各一人擧行。雖以宮闕言之。衛將所管。無過一門之故。空闕時拱北門開閉。別定守門將。此亦爲可據之一端矣。又如內外營入直軍兵事。取考癸未政院日記。各殿詣慶熙宮時。昌德宮入直軍兵權罷之意。本曹草記。此又可據之明訂。軍兵入直一款。亦依舊例置之。行巡事。令該營量宜擧行。政院春坊中分司事。當別爲下敎。卿曹依此知悉擧行。可也。
정조 10년
禁府啓目。全羅都事鄭來成原情云云。傳旨內辭緣。泛稱遲晩。刑推得情。何如。判付啓。分揀放送爲良如敎。又啓目。洪州前牧使柳甲基原情云云。傳旨內辭緣。泛稱遲晩。所當請刑是白乎矣。曾經侍從。勿爲請刑。載在大典通編。議處。何如。判付啓。除刑推議處爲良如敎。
정조 10년
禁府啓目。京都監郞廳權就一原情云云。傳旨內辭緣。泛稱遲晩。刑推得情。何如。判付啓。入直武兼。不問姓名。以假郞廳樣率去。此非無於例之例。未知近來各都監謬例之如何。而大違古規兺不喩。屢次申飭之下。終不以實郞廳現告。以武兼磨勘者。該都監所爲。揆以紀綱。不但萬萬駭悖。實郞廳一人現告。果何難事。如是抱持慳惜。致有此渠供之發明。以此訟理。非王府所可議讞者。此囚乙良。卽爲放送。當該郞廳如有査出之道。自卿府拿囚捧供。似合信令之義。更煩飭敎。徒損國體。卿等知悉擧行爲良如敎。又啓目。前奉事李玄謙原情云云。傳旨內辭緣。泛稱遲晩。刑推得情。何如。判付啓。除刑推從重勘律爲旀。當初發差是在。當該部官。一體拿問。嚴覈以口招擧行爲有矣。今此部官捧供。所坐非細。則傳旨外無一字問目。近來風習。雖曰事之解弛。以宦寺事推問之事。焉敢若是歇看。赴坐諸堂。一竝罷職爲良如敎。又啓目。安東前縣監尹行履原情云云。傳旨內辭緣。泛稱遲晩。所當請刑是白乎矣。曾經侍從。勿爲請刑。載在大典通編。議處。何如。判付啓。除刑推議處爲良如敎。
정조 10년
副校理趙弘鎭疏曰。伏以。臣於直中。得聞臣之老母素患關格之症。挾暑闖發。轉側須人。飮啖全却。臣聞此報。神魂飛越。不能按住。玆不得不忙陳短章。徑出禁扃。伏乞天地父母。亟削臣職名。仍治臣擅離之罪。以便救護。以肅朝綱。千萬幸甚。省疏具悉。爾其勿辭。救護母病。
정조 10년
掌令李師曾疏曰。伏以。臣民無祿。王世子邸下遽爾薨逝。宗國之孤危轉甚。臣庶之係望無所。帀域含生。莫不奔走冤號。如不欲生。伏況我殿下以止慈之情。遭罔涯之慼。雖以達理之聖衷。無以慰殿宮之疚懷。日夕悼念。必多傷損之節。爲今日臣子之煎迫。尤當如何哉。仍伏念。殿下聖學高明。觀理甚熟。節哀保嗇之道。固不待群下之仰勉。而悲纏無窮。榮衛易損。目下急務。莫有過於深加寬抑。務盡節宣。上以念四百年宗社之重。下以副億萬姓祈祝之望。區區下情。竊不勝煼灼之至。噫嘻。痛矣。藥院諸醫之罪。可勝誅哉。李廷楫等。徑請停乳。已失扶元之方。究厥所爲。誠莫曉其心所在也。輪行疹症。本有經驗之當劑。消發之際。議藥之節。固宜商確講定。必也萬全。然後始可煎進。而鍼灸妄矣。繼進蔘附之屬。全眛對症之術。數日之內。變出不意。自古儲宮之薨逝何限。未有如今日之冤酷者也。雖尋常寒感。溫平之劑。亦必審愼議定。乃是重其事之道。而今則不然。專主己見。妄試不當之藥。泛稱至順。謂無餘憂。濫受賞典。無辭退去。罔念預防之道。全疎調護之方。竟至越添之境。寧不痛心。身爲醫官。負此大罪。萬戮猶輕。豈可一日容貸於覆載之間哉。擧國騰沸。莫不痛冤悲憤。彼醫之肉。孰不欲食。諸臣之請討。今幾日矣。而尙未蒙允。以殿下好生之德。雖不欲歸罪於幺麽賤類。然其於邦憲之難赦。國人之共誅。何哉。伏願殿下。亟循群情。李廷楫李喜仁尹敬行等三人。快施肆市之律。以洩神人之憤。以懲日後之患焉。臣於北關邊將事。有所慨然者。當初設置邊將之時。各其鎭堡。有守番校卒。邊將率其校卒。惟事試藝。敎以防守之規。乃其責也。而昇平已久。古規蕩然。各鎭邊將。罔念防禦之甚重。幸其貂蔘之鳩聚。守番校卒。絶無而僅有。身爲邊將。但與一箇土卒。日夜相守而已。鎭堡校卒。專事採蔘獵貂。深入彼地。犯越相續。一月六次之點考。皆是闕點。而闕點者。決杖懲礪。其雖古例。廢閣古例。積有年所。每月六戔之蔘。謂之杖贖而捧之。已成謬規。犯越雖是朝禁。而旣捧贖蔘。則犯越之無憚。勢所必至。臣於向年謫居三水時。細聞此弊。脫有不虞。則一箇土卒。何以捍禦。獨坐邊將。將何爲哉。事之駭愕。莫此爲甚。臣謂嚴飭帥臣。所謂贖蔘之弊。痛加禁斷。校卒之守番。亟令復舊。以固邊圉。以備不虞。斷不可已也。凡烽燧設立之規。必擇相望尖高之峯而設置者。意有在焉。而北路諸峯之中。安邊文川等邑之峯。相距最遠。不得相照。故新設高原郡烽燧。俾免間斷。而新設於大路傍平原之狀。臣旣目覩。臣於壬辰秋。略陳北路弊源。而率爾封章。未及竝陳。臣於厥後。忝叨臺銜。亦非一再。而臣身在外。旋蒙恩遞。未能仰陳。大抵北路地形。非但尖峯。苟欲擇定相望之最高峯。不患不得。而特取大路傍平原之地。新設烽臺。事甚乖當。不可仍置。臣謂另飭帥臣。更擇高峯。移設烽臺。斷不可已也。凡戰船必於沿海邑設置者。蓋欲脫有緩急。卽地發船水操之計。而海美縣戰船則所謂船泊處。本自水淺。赴操水營之際。若非望晦日潮進之時。則不能運船調發。累百軍丁。各操版鍤。堀其浦口。而發船昇平無事之日。猶可以人力堀浦發船。其若潮退之後。或有蒼卒之用。何暇堀浦。雖能運船。誠末如之何也。洪州地西倉面。卽海美接境。而海濤洋洋。素稱天作船泊處也。海美倅每以西倉面屬之海美事。論報道臣。道臣非不知變通之爲宜。而不但狀聞之體重。海洪兩邑之積年相持。在於一面地得失。蓋以船泊之便宜。特欲屬之。則雖濱海之片土。無弊發船。幸矣。何必盡一面屬之而後可乎。欲得一面。有乖公平。道臣之不欲許施。良以此也。然事係陰雨之備。而積年不決。有欠奉公。臣以此事。一欲仰陳於辭疏之末。而臣居在海美。囁嚅未能矣。今則臣旣移居公山。別無所嫌。故敢此附陳。伏願殿下。下詢廟堂。令道臣從便劃屬。俾便發船焉。抑臣有平日耿耿于中者。玆又尾陳焉。臣竊伏惟念。有國之務。自多條理。而其中最緊且切者。莫先於立紀綱礪廉恥廣言路數件事耳。紀綱不立。則廉恥蔑。廉恥蔑而言路沮矣。方今朝廷之上。大論已久。新舊凶逆鋤治之請。多生紙上之毛。而兪音尙靳。則紀綱何時而立。挽近以來。侈風漸滋。無論文蔭武。能經藩閫與腴邑者。居必高明。食費千百。不念凍死之骨。而徒謀酒肉之資。則廉恥何由而礪哉。出入三司之臣。非不知啽阿之可羞。而擧世靡然。不可以一二指摘。如或論列。毒鋒隨之。構以傾軋。目之挾雜。仍而不免盛世廢錮之物矣。以是相戒。無敢爲論事斥人之計。而自陷於懷祿保身之科。亦何望言路廣開也。臣嘗伏聞。古相臣李元翼之對客進飯也。不過一盂蔬羹與菜器耳。後來論之者曰。祖宗朝宰相。淸儉如此。生民安得不富厚也。今世此等人。何處得來。而亦何嘗有彷彿近似者耶。古相臣黃喜。數間茅屋。持傘避漏。而謂其妻曰。無傘之家。其何以堪。今之大家。不下中人累百之産。連洞接巷。粉墻照爛。人非王謝。而宅則金張。用度稱此。其費如何。居藩而廣占庄土之無難。遞邑而卽起大舍之不憚。世以爲能事。而人不知怪焉。其風俗之渝。世道之乖。實非細憂。而亦非朝夕之可變也。惟願殿下。快揮乾斷。亟允前後臺請。以爲先立乎其大者。繼飭群工。式存知戢之方。俾有漸磨之效。而一變三司循默之風。導之使言。然後廉恥可警。世趨可正也。然爲治之道。必以人才爲本。傳云官不必備。惟其人。是以聖王之御世也。最所難愼者。官人也。臣未知近來選部之用捨。各有攸當。而古語云。郞官上應列宿。出宰百里。生民之休戚。於是焉係矣。其可不克審且愼。而注擬之際。親疎是視。能否莫辨。或以循資而失其德。或仍觀勢而遺其文藝。憂國奉公之美。邈矣難見。激濁掦淸之政。寂然不聞。昔晉大夫祈奚之擧其侄。不避嫌也。故相臣李元翼之不許子弟求官。懼其不稱也。臣謂另飭兩銓。凡於一初仕一守令。務得其人。俾念百里生民之托。而亦願殿下一切於好惡公私之間。必求其當。上自宰輔之擢。至于一命之錫。無或放過。而一以國人皆曰。賢而見賢焉。然後用之。則治道之丕應徯志。不外乎是矣。語曰爲民上者。作成之也。以殿下之明聖。不過一轉移間事耳。豈不休哉。豈不美哉。臣於見職。屢試蔑效。愧懼冞切。若無所容。夫豈有一分堪承之望。而除旨遠降。馹召繼辱。臣且惶且感。章皇登途。行到振威地。宿症關格。越添苦劇。末由前進。玆敢略構短章。從縣道呼籲。逋慢之罪。誠無所逃。伏乞聖慈。俯賜鑑諒。亟命鐫削臣職名。以肅朝綱。以安賤分。千萬幸甚。答曰。省疏具悉。醫官事。前此臺批。悉言之。附陳北關邊將事。爾言聞甚是矣。申飭帥臣。祛其太甚之弊。安邊等邑烽臺事。亦令帥臣。論理狀聞後。廟堂稟處。海美縣船艙事。令廟堂。指一回啓。數件尾陳。無非藥石。當體念。爾其勿辭察職。
정조 10년
備邊司啓目。粘連觀此前掌令李師曾上疏。則以爲。海美縣戰船所泊處。本自水淺。赴操之際。若非潮進之時。則不能運船調發。累百軍丁。掘其浦口而發船。或有倉卒之用。何暇掘浦乎。洪州西倉面。卽海美接境。海濤洋洋。素稱天作船泊處。該邑每以西倉面。屬之本邑事論報。道臣之積年不決者。蓋以盡一面劃屬爲難也。下詢廟堂後。令道臣從便劃屬。俾便發船爲辭。而批旨有令廟堂。指一回啓之命敎是白有如乎。船艙水淺。堀浦運艦之弊。非獨本縣爲然。沿海邑鎭。亦多有如此之處。論以待變之道。誠極疎虞。月前因將臣所奏。諸道船艙之湮塞處。則往復本司。從便疏鑿事。覆奏行會矣。本道水使李延弼。以洪州高北面沙器所浦劃屬該邑。以便船艙移作之意。有所報來。而際玆臺疏。亦以洪州西倉面劃屬事。若是陳列是白如乎。高北西倉兩處中何處形便。果宜於船艙是白乎旀。且其劃屬之際。不但劃水濱船泊之處而已。土地民人。勢將竝爲劃付。則可無多少掣礙之端是白乎乙喩。遠外利害。有難懸度。令道臣待秋巡躬審形止。往復水閫。詳問於兩邑守宰。論理狀聞後。稟處。何如。
정조 10년
執義兪彦脩。持平任長源。獻納柳協基。副修撰申馥啓曰。請黜置罪人鄭致達妻。亟令王府。快正典刑。以洩神人之憤。請物故罪人德相。亟施孥籍之典。請還寢黑山島圍籬安置罪人龜柱。羅州牧定配之命。仍令王府。設鞫嚴問。快正王法。答三司曰。不允。
정조 10년
執義兪彦脩。持平任長源。獻納柳協基啓曰。請養遂獻遂。竝令王府。設鞫嚴問。還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請亟寢煥億島配之命。亟令王府。加刑得情。快施王章。請正刑罪人福榮。亟令王府。快施孥戮之典。請亟令王府。夏賊之親屬奴傔及連伊夫妻。竝嚴加鞫問。亟寢夏賊子女待年用法之命。大逆不道罪人斗恭親屬應坐之類。一依适雲例擧行。英材斗恒。更令王府。設鞫嚴問。期於得情。快正典刑。答兩司曰。不允。
정조 10년
持平任長源啓曰。請大靜縣爲奴罪人金壽賢。依律處斷。請興陽縣爲奴罪人河翼龍。亟令王府。設鞫得情。快正王法。請物故罪人國榮。亟施孥籍之典。請還寢李魯春絶島安置之命。亟令王府。設鞫嚴問。期於得情。請議藥醫官李廷楫李喜仁尹敬行等。亟令王府。設鞫得情。快正典刑。答府曰。不允。
정조 10년
獻納柳協基啓曰。請大靜縣爲奴罪人金壽賢。更令王府。設鞫嚴問。依律處斷。請興陽縣爲奴罪人河翼龍。亟命王府。設鞫得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請恒善支屬。亟命赦配。時謙兄弟。竝投絶島。以嚴隄防。請巨濟府絶島安置罪人朴宗集。亟令王府。拿鞫得情。施以當律。請逆賊尙魯。亟施孥籍之典。請物故罪人國榮。亟施孥籍之典。請還發配所罪人宋迪中。亟令王府。拿來嚴鞫。期於得情。請直宿醫官李廷楫李喜仁尹敬行等。亟令王府。設鞫得情。快正典刑。答院曰。不允。
정조 10년
丙午七月十六日卯時。上御瑤華堂。魂宮都監堂郞入侍時。魂宮都監堂上徐有隣尹蓍東。都廳尹㬦。郞廳洪義榮李晩秀洪元燮。同副承旨朴天衡。事變假注書尹光顔。記事官金珍恪。以次進伏。上命元燮進前曰。役處幾何了當耶。元燮曰。尙多未了矣。上曰。軍兵入直處。自今日始役。尊賢閣門。使之開給。卽爲入審。如隆武堂諸處。竝皆往審修改。可也。長樂殿則事體重大。難以出鑰。而第使開給。須與中使。眼同入審修改。各別禁雜人。工匠外毋或攔入也。元燮曰。內各司中兵曹則使該曹修改。似好矣。上曰。役事甚浩多。如兵曹有錢布衙門。則使之自爲修改。如或不爲。則須草記。可矣。宮墻改築之役。只付之營繕。未必其善爲。亦須照管爲之也。上命元燮先爲出去。上曰。領相事極爲慨然。事關君讎國賊。何等重大。而始則恬若不知。末乃徑加罪名。擧措之慌忙。胡至此極。大臣每以愚迷蒙昧四箇字。爲自解之辭。而此亦豈成說乎。何等事而曰愚迷。何等事而曰蒙昧乎。大臣而不知君讎國賊。將焉用大臣爲哉。此則時原任。實無異同矣。近日予果以此。心甚不平。昨者擧措。尤可駭歎。初次求對。以定配爲請。再次求對。以屛裔爲請。及待命之後。加至島配。昨日次對。又加至鞫問。節次推加。將至何境。此後則將直請亟正邦刑乎。予欲處分。則豈借領相之口。大臣擧措如此。將何以彈服百僚乎。卿等須以此意傳及。可也。上命書傳敎曰。未下直守令。皆令當日辭朝。有隣曰。銘旌取色。何時爲之乎。上曰。數日內爲之。好矣。命書傳敎曰。揆以廉防。宜欲一遞。刑曹判書吳載純許遞。今日政。擇擬以入。上曰。魂宮都監堂郞。可謂得人。予近日悲遑中。唯與卿等銷日矣。頃日以假別監輩。付之都監者。蓋慮渠輩以掖隷名色之故。不受號令。要使卿等句管。大抵近日專用外朝之故。今之承史。猶古之戚聯。凡宮禁動靜。無承旨所不知之事。自外面觀之。或似太褻。而予則以爲。此亦宮府一體之意也。親宦官宮妾之時多。接賢士大夫之時少。此古來恒患。而至於今日。則似不可謂之親宦妾時多。但恐今之外朝。未保其皆賢士大夫也。自卿等若有不善持身之事。則其害豈淺乎。范祖禹唐鑑有之。利在戚里。則附戚里。利在權臣。則附權臣云云。蓋天下事勢。每歸於偏重之處。設令偏用外朝而致弊。畢竟猶勝於宦戚。然而若或不能謹愼。則其偏重起弊之患。彼此實無異矣。有隣曰。近日則竝內需司。亦付之外廷。誠好矣。上曰。先正李文成。以罷內需司事。累有陳說。此固經常之論。而揆以事勢。此亦行不得者。蓋一罷之後。百色費用之自內司擔當者。一竝責之度支。此豈成說之事乎。內司本無元定田結。只是自度支惠廳越去之物。雖罷內司。度支別無所益。而經費則頓加。種種責應。其弊必如大同。未出之時防納點退之患矣。予則謂內司。專爲補用經費之地。非人主私財也。古語云爲天下守財。予果一向節蓄。不敢妄費。近來內司。比前稍有餘裕者。蓋以初不視之以私財故也。至於補恤庫儲蓄之意。則專爲水旱不虞之備。御極後四五年。則盡償舊債。其後屢當荒歉。多有所用。今復如干收合。此則雖使先賢論之。恐不當目以私財私費而爲必罷之議也。至於推刷官之弊。則不可不禁。故斷然罷之矣。蓍東曰。推刷官之罷。誠盛德事矣。上曰。內司所屬。則罷此後。遂至殘敗。亦甚可矜。而古語云一家哭。何如一路哭。何恤此患乎。有隣曰。行幸時治道。皆以儲置米會減。此亦卹民之盛意。而誠不可爲例矣。上曰。今則郊幸。殆不如監司巡歷矣。有隣曰。然矣。上曰。近以東風之故。稍有涼意。而於禾稼則似有害矣。有隣曰。今則雖有東風。而不甚爲害云矣。上曰。各處牟還。幾何捧之云耶。有隣曰。今幾畢捧矣。上命書傳敎曰。政官牌招開政。賤臣出傳命。上曰。都監如有治罪之人。則用棍乎。有隣曰。無用棍之例矣。上曰。凡係都監。例皆用棍矣。有隣曰。今則只延接都監用棍。此則欲示彼人之故矣。蓍東曰。墓所都監。聞亦用棍云矣。上曰。勅行延接之節。亦不可不預加留意。而遠接使之任。尤難其人矣。命書傳敎曰。慶熙宮泰寧殿。旣定魂宮處所。興化門開閉。守門將當主管爲之。興元門係是宮人出入之門。亦當開閉。此亦守門將當主管。守門將旣監門。則衛將不敢放鑰。竝與本窠。自在應罷中。分兵曹分摠府間。何司當句管守門將。而闕門放鑰。則分政院春坊間。何司亦當爲句管乎。軍兵入直事。宮墻行巡事。向有考奏之命。尙無皁白。竝令兵曹詳考前例。今日內草記稟處事。分付。命退。諸臣以次退出。
정조 10년
丙午七月十六日巳時。上御重熙堂。右承旨入侍時。右承旨李祖承。假注書朴蓍壽。記事官李崑秀尹行任。以次進伏訖。上命書傳敎曰。順懷墓愍懷墓文字。俱無載錄於京史庫所奉實錄云。外奎章閣所奉儀軌中如有之。使卽上送事。自本閣下諭于下直提學。上曰。王大妃殿進御加味六君子湯。前方中去白芥子。加杏仁一錢。自今日一貼式煎入。出榻敎上命墓所都監堂上都廳。待令魂宮事。分付。仍命退。承史以次退出。
정조 10년
丙午七月十六日酉時。上御誠正閣。坐直承旨與下直守令入侍時。左副承旨李鼎揆。假注書朴蓍壽。記注官承膺祚。記事官尹行任。昌城府使李壽弘。長城府使柳曾養。咸興判官韓用和。以次進伏訖。上命守令前進。壽弘進伏。上問職姓名。壽弘曰。昌城府使臣李壽弘矣。上曰。聞所去之邑。皆云善治。予甚嘉尙。第昌城自是弊邑。下去必刻念善爲。命退。曾養進伏。上曰。此守令則豈待職姓名而知。向日冊子所編。今至何境耶。雖下去後。必善爲之。曾養曰。今幾編次。而丙申年上疏見漏。切欲自下謄出。而不可不一番稟定。故敢此仰稟矣。上曰。此則謄之。而旣編之後。若難追謄。則逐字分排。隨處割付。好矣。曾養曰。然則先出草件。以備睿覽矣。上曰。唯。下去後。若有上來之事。則入都後。必來告政院。以爲召見之地。好矣。仍命退。用和進伏。上問職姓名。用和曰。咸興判官臣韓用和矣。上曰。初者落點時。予未知爾有老親而下批矣。果能將往否。用和曰。道路甚遠。故不得同去矣。上曰。下去後。每事必須刻念。而聞監司修正軍制云。事係重大。必善爲之。仍命退。諸臣以次退出。
정조 10년
李泰永。以都摠府言啓曰。今日入直內三廳武兼禁軍及軍兵等。中日習射。請出標信。傳曰。知道。
정조 10년
朴天衡啓曰。禁衛營御營廳將官來言。今日本營軍兵。日次私習云矣。敢啓。傳曰。知道。
정조 10년
傳于李祖承曰。禮房承旨馳詣受香所。奉審摘奸以來。
정조 10년
傳于沈豐之曰。魂宮都監堂郞墓所都監堂郞禮葬都監堂上。入侍。
정조 10년
李祖承啓曰。今日政。新除授諫院諸臺。竝待下批牌招。以爲守令署經之地。何如。傳曰。允。
정조 10년
有政。吏批。判書兪彦鎬進。參判趙時偉牌不進。參議李時秀進。左副承旨李鼎揆進。以蔡弘履爲大司憲。李敬一爲大司諫。李濟萬爲司諫。李萬應李之英爲掌令。金熙采爲正言。李勉兢李晴爲校理。李康運爲修撰。東學訓導單張相吾。
정조 10년
兵批。判書鄭昌聖病。參判李在學在外。參議柳誼入直進。參知尹行元病。右副承旨李泰永進。副護軍單李師曾高益擎。副司直單金魯鎭申耆孟至大。副司果單沈晉賢。
정조 10년
傳于權曰。右承旨入侍。
정조 10년
以義禁府林澤珍金慶垕囚單子。傳于朴天衡曰。日熱如此。保放。待開坐時。還囚捧供。
정조 10년
李泰永啓曰。卽者敦寧府錄事來言。領敦寧洪樂性。以爲。罪著緩討。公議峻發。惶懍之極。誅戮是俟。不敢偃處城闉。逬出城外云。係是大臣去就。敢啓。傳曰。知道。
정조 10년
李泰永啓曰。卽者中樞府錄事來言。判府事李福源金熤。以爲。罪著緩討。公議峻發。惶懍之極。誅戮是俟。不敢偃處城闉。逬出城外云。係是大臣去就。敢啓。傳曰。知道。
정조 10년
李祖承。以禮曹言啓曰。平安監司趙㻐上疏。請進香批旨內。詢于大臣禮官。欲賜財處事。命下矣。發遣郞廳。問議于大臣。則領議政臣鄭存謙。以爲。進香。卽臣子自效其誠禮者也。在昔三上司及五上司六曹之進香。皆因其請許之。今者關西道臣之疏請。儘有所據。許伸情禮。恐似爲宜。伏惟上裁云。本曹參判臣李度默。未肅拜。不敢獻議。參議臣朴天行。以爲。今玆進香之禮。卽是臣子自效之誠也。京司進請。雖有已例。至於外藩。係是創行。莫重典禮。臣不敢妄議。伏惟上裁云。臣蓍東。以爲。小喪之藩臣進香。雖不載於補編。而在昔乙酉戊申。三上司五上司。皆自下仰請而行之。遂以寢備。槪由於情禮之自不能已。未嘗有例而然也。今此關西道臣疏請。亦是三司五司次次加請之一般忱誠。特許所懇。俾伸外臣鬱慕之意。允合朝家體諒之政。而事係創行。不敢質言。伏惟上裁。惶恐敢啓。傳曰。依議施行。可也。
정조 10년
李泰永。以禮葬都監提調意啓曰。日前以墓所都監草記事。有當該郞廳拿處之命。而以京都監郞廳捧現告事。下敎。所當以當日日次郞廳捧入現告。而其時都提調以此陳箚。仍爲往復政院。以武兼假郞廳現告矣。卽因大臣待命啓辭批旨內。該郞現告勿捧。令該都監査出草記事。命下。誠不勝惶悚之至。當該京都監郞廳鄭存玉。拿處。何如。傳曰。此郞官。亦有拿處之時乎。依允。
정조 10년
李泰永。以墓所都監提調意啓曰。該郞現告勿捧。第令該都監査出草記事。命下矣。本都監與京都監有異。初無各房日次輪回之規。而至於財力主管。專在都廳。則今此區劃別單之不能檢飭。乃是都廳之責。都廳郞廳徐瀅修。所當現告。而伊時有京都監郞廳現告之命。故臣等未卽擧行。致有此査問之敎。莫非臣等稽忽錯謬之失。臣等惶恐待罪之意。敢啓。答曰。知道。此非墓所都監所知者。而卿等。何如有此待罪之語乎。卿等勿待罪。聞京都監堂上言。當該郞官。自有其人云。而終不査現。誠莫曉其故。該郞雖曰蔭官。亦一士夫。必有一分廉防。則屢次提飭之下。一味欺隱。百計圖免。究厥所爲。極可痛惡矣。
정조 10년
李泰永。以摠戎廳言啓曰。本廳右部千摠具世德。身病猝重。勢難察任。改差。何如。傳曰。允。
정조 10년
朴天衡。以都摠府言啓曰。副摠管任嵂。以禁衛中軍軍兵等。中日試放事。南別營晝仕出去之意。敢啓。傳曰。知道。
정조 10년
權。以戶曹言啓曰。卽接廣興倉所報。則依傳敎六月七月兩朔祿俸。更爲輸送于判府事徐命善家。則以爲。危蹙之蹤。決不敢冒受常廩。而累勤恩旨。日事違逋。方命之誅。伏地以竢云。祿俸不爲領受。何以爲之。敢啓。傳曰。令倉官更爲輸送。
정조 10년
李泰永。以義禁府言啓曰。時囚罪人林澤珍金慶垕等囚單子。日熱如此。保放。待開坐時。還囚捧供事。命下矣。林澤珍金慶垕等保放之意。敢啓。傳曰。知道。
정조 10년
執義兪彦脩。持平任長源。獻納柳協基。副校理金履翼。副修撰姜彝正申馥啓曰。請黜置罪人鄭致達妻。亟令王府。快正典刑。以洩神人之憤。請物故罪人德相。亟施孥籍之典。請還寢黑山島圍籬安置罪人龜柱。羅州牧定配之命。仍令王府。設鞫嚴問。快正王法。答三司曰。不允。
정조 10년
執義兪彦脩。持平任長源。獻納柳協基啓曰。請養遂獻遂。竝令王府。設鞫嚴問。還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請亟寢煥億島配之命。仍令王府。加刑得情。快施王章。請正刑罪人福榮。亟令王府。快施孥戮之典。請亟令王府。夏賊之親屬奴傔及連伊夫妻。竝嚴加鞫問。亟寢夏賊子女待年用法之命。大逆不道罪人斗恭親屬應坐之類。一依适雲例擧行。英材斗恒。更令王府。設鞫嚴問。期於得情。快正典刑。答兩司曰。不允。
정조 10년
執義兪彦脩啓曰。請大靜縣爲奴罪人金壽賢。依律處斷。請興陽縣爲奴罪人河翼龍。亟令王府。設鞫得情。快正王法。請物故罪人國榮。亟施孥籍之典。請還寢李魯春絶島安置之命。亟令王府。設鞫嚴問。期於得情。請議藥醫官李廷楫李喜仁尹敬行等。亟令王府。設鞫得情。快正典刑。噫嘻。痛矣。丙申春諸賊。亘萬古所無之逆也。其凶肚悖腸。在今日北面於廷者。孰敢有傳襲之計。而惟彼李東馨。乃以漏網之魚。暗托論人。闖呈一疏。指意已極凶慘。而至於一二句語。尤萬萬叵測。其祖述兇徒之跡。昭不可掩。當此義理晦塞。亂逆層生之日。如此之類。置而不論。其將國不國臣不臣。而綢繆覬覦之輩。亦必接跡而起矣。請削職罪人李東馨爲先絶島安置。再昨賓筵。以李東馨事。大僚旣已聲罪請討。極其嚴正。則入侍三司。固當沐浴之不暇。而聽若不聞。首鼠依違。竟無一言。究厥形跡。顯有巧避之意。且所謂都憲大諫。職是長官。位亦卿宰。則其所責任。尤有自別。而較計太勝。壞損不顧。擧措荒亂。進退顚錯。瞻聆所及。莫不驚駭。如此臺閣。將焉用哉。其在嚴懲討之道。不可以已遞而不論。請前大司憲尹師國。前大司諫吳大益。竝施刊改。其餘三司。亦爲一竝削職。答曰。不允。李東馨事。字句抉摘。固非美事。事關忠逆。漸宜先杜。東馨疏語中一二句。擬售逐鹿之計。專昧投鼠之嫌。原其心。則雖知出於欲巧反拙。尋常殺死之案。猶不可遽議原心之科。況忠逆關頭。豈或泛忽看過。向於處分傳敎。拈出句語。昭示好惡。此蓋遏流之擧。在於塞源。罪止削職。終失太輕。非所以懲他而瑟後。然而尙稽加施之律。更不欲拖到本事故耳。今若因此勘律。則是借口於臺閣。予不欲爲此不允。兩司長官及三司諸臣事。以近日希覘之風習。寧或巧避於此論。欲言則恐歸李得臣之狼狽。欲不言則才有筵敎於大臣。無怪其擧措之顚錯。亟停勿煩。
정조 10년
獻納柳協基啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍。亟命王府。設鞫得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請恒善支屬。亟命散配。時謙兄弟。竝投絶島。以嚴隄防。請巨濟府絶島安置罪人朴宗集。亟令王府。拿鞫得情。施以當律。請逆賊尙魯。亟施孥籍之典。請物故罪人國榮。亟施孥籍之典。請還發配所罪人宋迪中。亟令王府。拿來嚴鞫。期於得情。請直宿醫官李廷楫李喜仁尹敬行等。亟令王府。設鞫得情。快正典刑。答院曰。不允。